### Beslutning

Udgår.

Afbud: Ronny Winther, Rebecca Jørgensen (Stedfortræder: Jacobine Jeppesen), Regitse Nissen

### Sagsfremstilling

## Resume og sagens baggrund

På baggrund af konkret henvendelse, fremsætter administrationen sag til beslutning om salg af to havejordsarealer beliggende på del af matrikel 5u, [adresse], jf. bilag 1 og del af matrikel 126a, [adresse], [adresse], jf. bilag 2

## Indstillinger

Direktøren indstiller:

1. at salg af de nævnte matrikler bliver godkendt.
2. at indtægten ved et salg medtages over de kvartalsvise opfølgninger på køb og salgsområdet.

## Behandling

Økonomiudvalget, Kommunalbestyrelsen.

## Sagsfremstilling

Administrationen har modtaget forespørgsel vedr. ønske om erhvervelse af ovennævnte matrikler.

Del af matrikel 5u, [adresse] er et område på 6.247 m2, hvor der er beskyttet natur, hvilket vil sige at området er underlagt naturbeskyttelsesloven §3. Dette er køber indforstået med, da deres egen matrikel 5a også er underlagt naturbeskyttelsesloven §3. Køber har tilkendegivet at have ønske om overtagelse af arealet til en pris på kr. 14,41 pr. m2Køber afholder alle udgifter til landinspektør, skødeskrivning, købsaftale m.m.

Ejer af [adresse], 4200 Slagelse ønsker at erhverve del af matr.nr. 126a, [adresse], [adresse]. Arealet udgør ca. 738 m², jf. bilag 2. Matr.nr. 126a, [adresse], [adresse] har været ”Gadejord”, som Kalundborg Kommune har fået adkomst på den 18. april 1997. Det kan ses på luftfoto jf. bilag 3 gennem mange år (siden 1960), at arealet, der ønskes erhvervet, har  været brugt til ejers ejendom. Ejer ønsker, at få arealet berigtiget som følge af hævd. Der opretholdes en stiforbindelse på 2 m langs øst skellet samtidig med stien gennem [adresse], der er udlagt i Lokalplan nr. 58 fra 2003. Ejer afholder alle udgifter til landinspektør, skødeskrivning, købsaftale m.m.

## Økonomiske konsekvenser

Ved et salg vil der samlet være en indtægt på kr. 90.000 kr., som medtages over de kvartalsvise opfølgninger på køb- og salgsområdet.

[adresse] bemærkninger er indarbejdet i sagen.

### Sagens forløb

23/10/2024 Økonomiudvalget

Økonomiudvalget oversender sagen til Kommunalbestyrelsens behandling.

Afbud: Ronny Winther